การอ่านเจตนารมณ์ด้านการดึงดูดความสนใจ การอ่านเจตนารมณ์ด้านอารมณ์ การอ่านเจตนารมณ์ด้านความสัมพันธ์ การทำความเข้าใจภาษากาย การอ่านเจตนารมณ์ด้านอำนาจ
การสบตาที่เป็นสัญญาณของการดึงดูดความสนใจ ได้แก่ การกระพริบตามากกว่าค่าเฉลี่ย 6 – 10 ครั้งต่อนาที การขยิบตาสามารถเป็นสัญญาณของการจีบ หรือการดึงดูดความสนใจ อย่างไรก็ตาม จำไว้ว่านี่อาจเป็นเรื่องเฉพาะของแต่ละวัฒนธรรม โดยบางวัฒนธรรมของชาวเอเชีย การทำหน้าบึ้งในขณะขยิบตา เป็นกิริยาที่หยาบคาย การยิ้มเป็นสัญญาณที่ชัดเจนที่สุดของการแสดงการดึงดูดความสนใจ แน่ใจว่าคุณรู้วิธีแยกแยะการฝืนยิ้ม กับรอยยิ้มที่จริงใจ คุณสามารถบอกได้ว่าการยิ้มแบบไหน เป็นการแกล้งยิ้ม เนื่องจากมันไม่ได้ถูกส่งผ่านมาที่ดวงตาของบุคคลที่กำลังยิ้ม รอยยิ้มที่จริงใจโดยปกติจะทำให้เกิดรอยย่นเล็กๆ ที่บริเวณรอบดวงตาของผู้ที่กำลังยิ้ม (หรือเรียกว่า รอยตีนกา) เมื่อคนพยายามแกล้งยิ้ม คุณจะไม่เห็นรอยย่นพวกนั้น การยกคิ้วถูกพิจารณาว่าเป็นสัญญาณของการจีบ โดยทั่วไป คนที่มีความรักใคร่ชอบพอกัน พยายามที่จะปิดระยะห่างระหว่างกัน นั่นอาจหมายถึงการเอนกายเข้าหาอีกคนมากขึ้น และสามารถมีการสัมผัสร่วมด้วยอย่างชัดเจน การแตะอย่างแผ่วเบา หรือการลูบแขน สามารถเป็นสัญญาณของการดึงดูดความสนใจ   การดึงดูดความสนใจสามารถถูกแสดงออก โดยเท้าของบุคคลที่ชี้ หรือหันหน้าเข้าหาวัตถุที่เขาสนใจ  ฝ่ามือที่หงายขึ้น เป็นอีกหนึ่งสัญญาณของความสนใจเชิงปรารถนา เพราะว่ามันบ่งบอกถึงความตรงไปตรงมา ผู้ชายและผู้หญิงสามารถแสดงการดึงดูดความสนใจที่แตกต่างกันผ่านภาษากาย  ผู้ชายชอบจะเอนตัวไปด้านหน้า และหันตัวของเขาเข้าหาคนที่เขาหมายปอง ในขณะที่ผู้หญิงที่แสดงการดึงดูดความสนใจจะหันตัวออกไปทางอื่น และเอนตัวไปด้านหลัง  ผู้ชายที่รู้สึกสนใจอาจยกมือของเขาขึ้นเหนือหัว ทำมุม 90 องศา  เมื่อผู้หญิงแสดงการดึงดูดความสนใจ แขนทั้งสองข้างอาจถูกเปิดออก และมือของเธออาจสัมผัสพื้นที่บนร่างกายตั้งแต่สะโพก ไปจนถึงคาง การร้องไห้ถูกพิจารณาว่าเกิดจากการประทุทางอารมณ์ในเกือบทุกๆ วัฒนธรรม บ่อยครั้งการร้องไห้ถูกพิจารณาว่าเป็นสัญญาณของความเศร้าโศกเสียใจและความอาลัยรัก แต่การร้องไห้ยังสามารถเป็นการแสดงออกถึงความสุข การร้องไห้ยังสามารถเป็นอาการที่เกิดขึ้นจากการหัวเราะ และอารมณ์ขันได้อีกด้วย ดังนั้น เมื่อวิเคราะห์การร้องไห้ คุณจำเป็นต้องดูสัญญาณอื่นๆ ร่วมกันเพื่อตัดสินใจถึงบริบทที่เหมาะสมของการร้องไห้ การร้องไห้สามารถถูกบังคับ หรือแสร้งทำ เพื่อเรียกร้องความสงสาร หรือเพื่อหลอกลวงผู้อื่น การฝึกหัดนี้รู้จักกันในชื่อ “น้ำตาจระเข้” คำอุปมาแบบภาษาพูดคำนี้มีที่มาจากความเชื่อที่ว่าจระเข้ ‘ร้องไห้’ เมื่อล่าเหยื่อ โดยสัญญาณของการคุกคาม เช่น คิ้วรูปตัววี ดวงตาที่เบิกกว้าง และปากที่เปิด หรือห้อยลง แขนที่ไขว้กันอย่างแน่นหนา เป็นสัญญาณที่บ่งบอกว่า คนคนนั้นกำลังโกรธ และปิดตัวเขาจากคุณ เมื่อคนมีความวิตกกังวล พวกเขาจะแสดงออกด้วยการกระพริบตาถี่ขึ้น และเคลื่อนไหวใบหน้าไปมา และริมฝีปากของพวกเขาจะเหยียดออกจนมีลักษณะเหมือนเป็นเส้นบางๆ   คนที่มีความวิตกกังวลอาจดูกระวนกระวาย และแกว่งมือไปมา โดยไม่สามารถทำให้หยุดนิ่งอยู่กับที่ได้  ความวิตกกังวลสามารถถูกแสดงออก โดยการเขย่าเท้าอย่างไม่รู้ตัว หรือมีการกระตุกขา ความขวยเขินสามารถแสดงออกโดยการเบนสายตา หรือเปลี่ยนไปมองที่อื่น การหมุนศีรษะ และการฝืน หรือยิ้มแบบเกร็งๆ หากบางคนมองพื้นบ่อยๆ พวกเขาอาจเขินอาย ขี้กลัว หรือถูกทำให้เขินอาย โดยคนทั่วไปอาจมองพื้น เมื่อพวกเขาอารมณ์เสีย หรือกำลังพยายามที่จะเก็บซ่อนอารมณ์บางอย่าง บ่อยครั้งที่คนจ้องมองไปที่พื้น เมื่อพวกเขากำลังครุ่นคิด หรือมีความรู้สึกไม่สบายใจ คนทั่วไปแสดงความภาคภูมิใจ โดยการยิ้มเล็กๆ เอียงศีรษะของพวกเขาไปด้านหลัง และวางมือของพวกเขาไว้บนสะโพก นี่เป็นวิธีในการแสดงสถานะของความสัมพันธ์ระหว่างบุคคล ได้แก่ ความสนิทสนมทางกาย และสัญญาณทางการสัมผัส ความห่วงหาอาทร และความรัก.  คนที่อยู่ในความสัมพันธ์ที่แนบแน่นต้องการพื้นที่ส่วนตัวน้อยกว่าคนแปลกหน้า  มันคุ้มที่จะจำไว้ว่า พื้นที่ส่วนบุคคลเปลี่ยนแปลงไปตามวัฒนธรรม ซึ่งสิ่งที่คิดว่าใกล้ในประเทศหนึ่ง อาจกลายเป็นห่างไกลในประเทศอื่น การศึกษาได้พบว่า เมื่อคนมีบทสนทนาที่น่าสนใจ ดวงตาของพวกเขาจะโฟกัสไปที่หน้าของคู่สนทนา ประมาณ 80% ของเวลาในการสนทนา พวกเขาจะไม่เพียงแค่โฟกัสไปที่ดวงตาของคู่สนทนา แต่หลังจากที่โฟกัสไปที่ดวงตาเป็นเวลา 2 – 3 นาที พวกเขาจะเริ่มโฟกัสไปที่จมูก หรือปาก และกลับไปที่ดวงตาอีกครั้งอยู่ตลอดเวลา พวกเขาอาจมองดูโต๊ะเป็นบางช่วง แต่พวกเขาก็จะกลับมาโฟกัสที่ดวงตาของคู่สนทนาอยู่เสมอ  เมื่อคนมองขึ้นข้างบน และไปทางด้านขวา ในระหว่างบทสนทนา นั่นแสดงว่าพวกเขารู้สึกเบื่อ และไม่ให้ความสนใจในบทสนทนาอีกต่อไป  ม่านตาดำที่ขยายขึ้น หมายถึงคนคนนั้นรู้สึกสนใจว่าเกิดอะไรขึ้น อย่างไรก็ตาม จำไว้ว่ามีสาเหตุสำคัญมากมายที่สามารถทำให้ม่านตาดำขยายขึ้น เช่น แอลกอฮอล์ โคเคน แอมเฟตามีน สารเสพติด LSD และอื่นๆ  การสบตาบ่อยครั้งถูกใช้เป็นตัวบ่งชี้ความไว้วางใจ การสบตาอย่างจดจ่ออย่างเกินพอดี หรือดูมีความก้าวร้าว บ่งบอกว่าบุคคลคนนั้นระวังข้อความที่จะถูกส่งออกไปเป็นอย่างมาก บุคคลที่พยายามจะหลอกลวงผู้อื่น อาจพยายามสบตาให้น้อยลง เพื่อไม่ให้เป็นที่สงสัยว่ากำลังหลบเลี่ยงความจริง ซึ่งเป็นเครื่องบ่งชี้ได้อย่างชัดเจนว่ากำลังพูดโกหก อย่างไรก็ตาม พึงระลึกไว้ว่าสิ่งที่กล่าวไว้ด้านบน อาจมีความแตกต่างกันไปเป็นอย่างมากในแต่ละบุคคล เมื่อทำการวิเคราะห์เรื่องการสบตา เพื่อจับผิดการพูดโกหก หากบางคนพักแขนของพวกเขาไว้หลังคอ หรือศีรษะของพวกเขา หมายความว่าพวกเขากำลังบอกว่า พวกเขากำลังเปิดรับในสิ่งที่ถูกอธิบาย หรืออาจเป็นเพียงแค่การเอนหลังผ่อนคลายโดยทั่วไป   การไขว้แขน หรือขาอย่างแน่นหนา โดยปกติเป็นสัญญาณของการต่อต้าน และแสดงระดับของการยอมรับผู้อื่นที่ต่ำ โดยทั่วไปเมื่อร่างกายถูกจัดวางในท่าทางดังกล่าว นี่เป็นสัญญาณบ่งบอกว่า คนคนนั้นกำลังปิดตัวเองจากผู้อื่นทางจิตใจ อารมณ์ และร่างกาย  ในการศึกษาหนึ่งของการเจรจาต่อรอง 2,000 ครั้ง ซึ่งถูกบันทึกวิดีโอเทปไว้เพื่อวิเคราะห์ภาษากายของผู้เจรจาต่อรอง ไม่ได้มีข้อสรุปในกรณีใดๆ ที่ระบุว่า ผู้มีส่วนร่วมทั้งหญิง และชายมีการไขว้ขา พฤติกรรมที่ไม่ใช้คำพูดเป็นความซับซ้อนในตัวมันเอง เนื่องจากคนทั้งหมดมีความแตกต่างกัน และการแสดงออกของพวกเขายังแตกต่างกันด้วยเช่นกัน การอ่านภาษากายสามารถเป็นเรื่องท้าทาย เพราะว่าการตีความสัญญาณที่คนกำลังส่งให้คุณ คุณจำเป็นต้องพิจารณาในภาพรวม ยกตัวอย่างเช่น คนนั้นได้เอ่ยกับคุณในวันนี้หรือไม่ว่าเขาทะเลาะกับภรรยาของเขา หรือไม่ได้รับการโปรโมตตำแหน่งในที่ทำงานใช่ไหม? หรือเขาดูเป็นกังวลอย่างชัดเจนตอนรับประทานอาหารเที่ยงใช่ไหม?   เมื่อทำการตีความภาษากายของผู้อื่น มันเป็นเรื่องสำคัญว่าที่ไหนที่มีโอกาสเป็นไปได้ในการพิจารณาบุคลิกภาพ ปัจจัยทางสังคม พฤติกรรมที่ใช้คำพูด และการวางตัวของพวกเขา ในขณะที่ข้อมูลนี้ไม่ได้มีอยู่เสมอไป แต่มันสามารถใช้เป็นประโยชน์ในการอ่านภาษากาย คนมีความซับซ้อน ดังนั้นมันไม่ใช่เรื่องน่าแปลกใจ ที่วิธีที่พวกเขาแสดงออกด้วยร่างกายของพวกเขามีความซับซ้อนด้วยเช่นกัน! คุณสามารถเปรียบเทียบการอ่านภาษากาย เหมือนกับการดูรายการทีวีที่คุณชื่นชอบ หลังจากนั้น คุณจะไม่ได้ดูแค่ฉากใดฉากหนึ่ง แต่คุณต้องดูทั้งตอนเพื่อเข้าใจความหมายของฉากนั้นๆ นอกจากนี้ คุณยังต้องจดจำตอนก่อนหน้า ประวัติของตัวละคร และโครงเรื่องทั้งหมด คุณจำเป็นต้องดูในภาพรวมเมื่อพูดถึงการอ่านภาษากาย! ไม่มีขนาดใดขนาดหนึ่งจะพอดีกับทุกคน โดยเฉพาะเมื่อพูดถึงเรื่องภาษากาย หากคุณลงทุนเพื่อให้สามารถอ่านภาษากายของคนได้อย่างแม่นยำ คุณอาจต้องใช้เวลาในการศึกษาใครคนนั้นสักระยะเวลาหนึ่ง สิ่งที่เป็นเรื่องจริงสำหรับใครคนหนึ่ง อาจไม่ได้เป็นเรื่องจริงสำหรับคนอื่นเสมอไป  ยกตัวอย่างเช่น เมื่อกำลังพูดโกหก คนบางคนจะไม่กล้าสบตา ในขณะที่คนอื่นๆ อาจพยายามที่จะสบตาให้มากกว่าปกติ เพื่อที่พวกเขาจะไม่ถูกสงสัยว่ากำลังพูดโกหกอยู่ สำหรับอารมณ์ และการแสดงของภาษากายบางอย่าง ความหมายของข้อความที่ส่งออกมา มีความเฉพาะเจาะจงไปในแต่ละวัฒนธรรม  ยกตัวอย่างเช่น ในวัฒนธรรมชาวฟินแลนด์ เมื่อคนสบตาเรา มันเป็นสัญญาณว่าสามารถเข้าถึงได้ แต่ในทางตรงกันข้าม สำหรับชาวญี่ปุ่น เมื่อคนสบตาเรา เป็นการแสดงออกว่าโกรธ   อีกหนึ่งตัวอย่าง ในวัฒนธรรมตะวันตก คนที่รู้สึกสบายใจที่จะพูดคุยกับคุณ จะเอนตัวเข้าหาคุณ และหันหน้า และร่างกายเข้าหาคุณโดยตรง  จำไว้ว่าในขณะที่การแสดงออกด้านอารมณ์ทางใบหน้า แตกต่างกันไปจากวัฒนธรรมหนึ่ง ไปอีกวัฒนธรรมหนึ่ง  บางการวิจัยแนะนำว่า การแสดงออกของภาษากายบางอย่าง เป็นเรื่องสากลในทุกวัฒนธรรม นี่เป็นเรื่องจริงโดยเฉพาะสำหรับการสื่อสารของความมีอำนาจ และการยอมจำนน ยกตัวอย่างเช่น ในทุกวัฒนธรรม ท่าทางที่ดูโอนอ่อนแสดงให้เห็นถึงการยอมจำนน ช่องทางที่ไม่ใช้คำพูดเป็นความหมาย ซึ่งข้อความ หรือสัญญาณถูกถ่ายทอดโดยปราศจากคำพูด ช่องทางที่ไม่ใช้คำพูดที่สำคัญ ได้แก่ เทศภาษาต่างๆ (เช่น การสบตา การแสดงออกทางใบหน้า และภาษากาย) การสัมผัส และพื้นที่ส่วนบุคคล หรืออีกนัยหนึ่ง สื่อกลางเป็นตัวกำหนดข้อความ   โดยกฎทั่วไป คนสามารถอ่านการแสดงออกทางใบหน้าได้ดีที่สุด และตามด้วยภาษากาย และสุดท้าย คือพื้นที่ส่วนบุคคล และการสัมผัส   ในแต่ละช่องทาง สามารถมีความแตกต่างกันเป็นอย่างมาก ตัวอย่างเช่น ไม่ใช่ทุกการแสดงออกทางใบหน้ามีความง่ายในการทำความเข้าใจได้ทั้งหมด โดยทั่วไปคนจะอ่านการแสดงออกทางใบหน้าในด้านดีได้ดีกว่าในด้านร้าย ในการศึกษาหนึ่งพบว่า บุคคลจะตีความเรื่องความสุข ความพึงพอใจ และความตื่นเต้น ได้ดีกว่าความโกรธ ความเสียใจ ความกลัว และความรังเกียจ การสบตา หรือช่องทางของภาษาท่าทาง เป็นวิธีขั้นพื้นฐานที่คนแสดงออกถึงการมีอำนาจ คนที่พยายามแสดงอำนาจ จะใช้สิทธิ์ในการเริ่มต้น และการสำรวจผู้อื่น ในขณะที่ทำการสบตาโดยตรง และพวกเขาจะเป็นคนสุดท้ายที่จะเลิกสบตา  หากคุณกำลังมองหาทางเพื่อแสดงอำนาจของคุณ จำไว้ว่าการสบตาอย่างต่อเนื่องสามารถทำให้ดูน่ายำเกรง บุคคลที่แสดงออกถึงความมีอำนาจจะไม่ยิ้ม เพื่อแสดงให้รู้ว่าจริงจัง และบางทีอาจขมวดคิ้ว หรือทำริมฝีปากจู๋ที่แสดงถึงความไม่พอใจ กิริยาท่าทางสามารถแสดงถึงความมีอำนาจ การชี้ไปที่ผู้อื่น และการใช้ท่าทางที่วางอำนาจเป็นวิธีแสดงให้ผู้อื่นเห็นสถานะของคุณ ทั้งนี้เมื่อบางคนยืนอย่างสง่าผ่าเผย ในขณะที่ดูผ่อนคลาย เป็นการแสดงออกของความมีอำนาจ บุคคลที่มีอำนาจต่อรอง จะมีการจับมือที่มั่นคง พวกเขาจะวางมือของพวกเขาไว้ด้านบน โดยให้ฝ่ามือของพวกเขาชี้ลงด้านล่างเสมอ มือที่จับจะแน่น และมั่นคงเพื่อแสดงถึงอำนาจในการควบคุม สำหรับคนที่มีสถานะสูงโดยทั่วไปจะสามารถกำหนดพื้นที่ทางกายระหว่างพวกเขา และคนที่มีสถานะต่ำกว่าได้มากกว่า บุคคลที่มีสถานะสูงจะใช้พื้นที่ทางกายมากกว่าเพื่อแสดงการมีอำนาจของพวกเขา และการควบคุมสถานการณ์ หรืออีกนัยหนึ่ง  การวางมาดที่ดูยิ่งใหญ่ เป็นสัญญาณบ่งบอกถึงอำนาจ และการประสบความสำเร็จ  อำนาจถูกแสดงผ่านการยืน ได้ดีกว่าการนั่ง การยืนโดยเฉพาะในด้านหน้า ถูกมองว่าเป็นการวางท่าที่มีอำนาจมากกว่า  หลังตรง และอกผายไหล่ผึ่ง แสดงออกถึงความมั่นใจ ในทางกลับกัน การห่อ และงอตัวเป็นการแสดงออกถึงการขาดความมั่นใจ   บุคคลที่มีอำนาจ จะยืนนำอยู่ด้านหน้า และเดินนำกลุ่ม หรือเดินเข้าประตูเป็นคนแรก โดยพวกเขาชอบที่จะอยู่แถวหน้า คนที่แสดงสถานะของพวกเขาจะมีตัวเลือกมากกว่าเมื่อว่าด้วยเรื่องการสัมผัส เนื่องจากพวกเขารู้สึกมั่นใจในตำแหน่งของพวกเขามากกว่า โดยทั่วไป ในสถานะที่ใครคนใดคนหนึ่งมีสถานะที่สูงกว่า เขาคนนั้นจะสัมผัสคนที่มีสถานะต่ำกว่าอยู่บ่อยครั้ง  ในสถานการณ์ทางสังคม ที่คนที่สื่อสารกันทั้งสองคนมีสถานะที่เท่ากัน คนทั้งสองจะแสดงการสัมผัสในวิธีที่คล้ายคลึงกัน
ประเมินการสบตา. ดูการแสดงออกทางใบหน้าที่ชัดเจน. พิจารณาท่าทาง อิริยาบถ และท่ายืนของคน. พึงระวังความแตกต่างทางเพศในการแสดงการดึงดูดความสนใจ. สังเกตการร้องไห้. ดูสัญญาณของความโกรธ และ/หรือการคุกคาม. ดูสัญญาณของความวิตกกังวล. ดูการแสดงออกของความขวยเขิน. สังเกตการแสดงออกอย่างเปิดเผยของความภาคภูมิใจ. วิเคราะห์เทศภาษา และการสัมผัส หรือการให้ระยะห่าง และการสัมผัส. อ่านดวงตาของคน. ดูกิริยาท่าทางของคน. รู้ว่าการอ่านภาษากายเป็นเรื่องที่ซับซ้อน. ใช้เวลาในการพิจารณาความแตกต่างของแต่ละบุคคล. พึงระวังว่าภาษากายสามารถแตกต่างกันออกไปตามวัฒนธรรม. จำไว้ว่าการทำความเข้าใจแตกต่างกันไปในแต่ละช่องทางที่ไม่ใช้คำพูด. สังเกตการสบตา. วิเคราะห์การแสดงออกทางใบหน้า. ประเมินกิริยาท่าทาง และการยืน. พิจารณาว่าบุคคลจัดการกับพื้นที่ส่วนตัวของพวกเขาอย่างไร. ดูวิธีการสัมผัสคนว่าเป็นอย่างไร และเมื่อไหร่.
https://www.wikihow.com/Read-Body-Language https://www.wikihow.com/Read-Body-Language https://www.wikihow.com/Read-Body-Language https://www.wikihow.com/Read-Body-Language https://www.wikihow.com/Read-Body-Language
Reading Attraction Cues Reading Emotional Cues Reading Relational Cues Understanding Body Language Reading Power Cues